Diari Oficial de la Generalitat Valenciana


Sumari del DOGV 9309, del 30-03-2022 (2022/2639)

RESOLUCIÓ de 24 de març de 2022, del síndic major, per la qual s'ordena publicar l'Acord del Consell de la Sindicatura de Comptes de la Comunitat Valenciana de data 23 de març de 2022, pel qual es convoca concurs específic per a la provisió del lloc de treball núm. 111, cap del Departament de Gestió Econòmica, subgrup A1 (convocatòria P/01/2022).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9309

Data del DOGV
:   30-03-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/2639


Data del document
:   24-03-2022

Organisme emissor
:   Sindicatura de Comptes

Tipus de document
:   Resolució

Correcció d'errades

Anàlisi jurídica

 Descriptors 

:   * concurs administratiu

RESOLUCIÓ de 24 de març de 2022, del síndic major, per la qual s'ordena publicar l'Acord del Consell de la Sindicatura de Comptes de la Comunitat Valenciana de data 23 de març de 2022, pel qual es convoca concurs específic per a la provisió del lloc de treball núm. 111, cap del Departament de Gestió Econòmica, subgrup A1 (convocatòria P/01/2022). [2022/2639]  
Vist l'Acord de 17 de febrer de 2022, pel qual s'aprova la relació de llocs de treball de la Sindicatura de Comptes de la Comunitat Valenciana, de conformitat amb les disposicions de les normes per a la provisió de llocs de treball en la Sindicatura de Comptes i la baremació de mèrits (BOCV núm. 230, de 04.03.2022), el Consell de la Sindicatura de Comptes, en l'exercici de la competència atribuïda per l'article 19.c de la Llei de la Generalitat Valenciana 6/1985, d'11 de maig, de Sindicatura de Comptes, ACORDA:  
1) Aprovar la convocatòria i les bases per a cobrir, per mitjà de concurs específic, el lloc de treball núm. 111, cap del departament de gestió econòmica, subgrup A1.  
2) Publicar la convocatòria i les bases en el Butlletí Oficial de les Corts Valencianes i en el Diari Oficial de la Generalitat Valenciana.  
A l'efecte del que es preveu en la base 3.1, el personal interessat ha de dirigir, tenint en compte el model d'instància que figura en l'annex II, la seua sol·licitud presencial al síndic major, en suport físic paper, o la seua sol·licitud telemàtica, a través del formulari habilitat en el web de la Sindicatura de Comptes de la Comunitat Valenciana.  
  
València, 24 de març de 2022.- El síndic major: Vicent Cucarella Tormo.  
  
  
Bases de la convocatòria  
  
Primera. Objecte de la convocatòria  
El lloc de treball la provisió del qual es convoca és el número 111, denominat cap del departament de gestió econòmica, de la relació de llocs de treball de la Sindicatura de Comptes, les característiques i els requisits d'acompliment del qual es detallen en l'annex I d'aquesta convocatòria.  
  
Segona. Requisits de participació  
D'acord amb les característiques del lloc, poden participar en aquest concurs específic els funcionaris/àries de carrera del subgrup A1 que pertanguen a alguna de les places o grups de places, escales, subescales, classes o cossos generals o d'administració general de les administracions o institucions públiques.  
  
Tercera. Sol·licituds  
1. El personal interessat dirigirà la seua sol·licitud, signada, al síndic major, segons el model d'instància que figura en l'annex II.  
2. El personal aspirant presentarà, juntament amb la instància, els mèrits al·legats ordenats segons la classificació que figura en la base cinquena, amb indicació de totes les dades que permeten la seua consideració per a ser valorades d'acord amb el barem establit. No es tindran en compte altres mèrits que els al·legats pel personal concursant, que han d'acreditar-se documentalment per mitjà de les certificacions, títols, justificants o qualsevol altre mitjà documental, degudament compulsats i numerats. Els mèrits al·legats que ja consten en la Secretaria General de la Sindicatura de Comptes no s'han d'acreditar novament.  
  
3. La presentació de sol·licituds es farà:  
- Telemàticament: les sol·licituds es presentaran, de manera electrònica, a través del registre electrònic general de l'AGE (https://rec.redsara.es/registro/action/are/acceso. do).  
En «Dades de la sol·licitud» se seleccionarà com a «Organisme destinatari» la Sindicatura de Comptes de la Comunitat Valenciana (dins del nivell d'Administració «Altres institucions») i en l'assumpte de la sol·licitud s'indicarà el nom i el número de la convocatòria per a la qual es concursa. S'adjuntarà a la sol·licitud l'annex II i els documents acreditatius dels mèrits, tot això en format PDF.  
- Presencialment en el registre d'entrada d'aquesta institució o en qualsevol dels registres i oficines públiques a què es refereix l'article 16.4 de la Llei 39/2015, d'1 d'octubre, del procediment administratiu comú de les administracions públiques. Si les sol·licituds es presenten a través de les oficines de correus han d'anar en sobre obert per a ser datades i segellades pel funcionari/ària corresponent abans de ser certificades.  
4. El termini de presentació de sol·licituds és de quinze dies hàbils comptadors des de l'endemà de l'última publicació d'aquesta convocatòria, que apareixerà en el Butlletí Oficial de les Corts Valencianes i en el Diari Oficial de la Generalitat Valenciana.  
5. Una vegada transcorregut el termini de presentació d'instàncies, les sol·licituds formulades seran vinculants per al personal peticionari, sense que es puguen modificar, i s'acceptaran renúncies fins a la data de l'acord d'adjudicació.  
6. Les bases de la convocatòria i els impresos normalitzats estan disponibles també en el web de la Sindicatura de Comptes.  
  
Quarta. Fases del concurs i proposta de resolució  
1. Aquest concurs consta de dues fases, que inclouen la totalitat dels mèrits i capacitats especificats en les bases cinquena i sisena d'aquesta convocatòria. La proposta de resolució recaurà en la persona candidata que haja superat la puntuació mínima establida per a cada una de les dues fases i tinga la major puntuació en la suma de la valoració dels mèrits de les dues.  
2. En cas d'empat, s'adjudicarà el lloc a qui haja obtingut major puntuació en la prova de la fase segona del concurs. Si persisteix l'empat, a qui acredite major antiguitat com a funcionari/ària de la Sindicatura de Comptes. Si continua l'empat, se seguirà el criteri de l'antiguitat en la funció pública, en general, i si així i tot persisteix, s'adjudicarà el lloc a la persona concursant de major edat. Finalment, si és necessari, es resoldrà l'empat a través d'un sorteig públic.  
  
  
Cinquena. Fase primera: valoració de mèrits  
1. La valoració dels mèrits en la primera fase del concurs s'efectuarà segons el barem que s'indica a continuació (puntuació màxima de 22 punts):  
A) Antiguitat, grau i grup o subgrup de classificació professional:  
  
1. Antiguitat: es valorarà a raó de 0,01 punts per cada mes complet de serveis en actiu en les diferents administracions públiques, fins a un màxim de 2 punts. A aquest efecte també es computaran els serveis reconeguts a l'empara de les disposicions de la Llei 70/1978, de 26 de desembre, de reconeixement dels serveis previs en l'Administració pública.  
2. Grau: es valorarà el nivell competencial reconegut, sempre que siga igual o superior al del lloc sol·licitat. El nivell competencial reconegut és equivalent al grau personal consolidat. La puntuació corresponent a aquest apartat serà de 2 punts.  
3. Temps de servei actiu prestat en igual o superior grup o subgrup de classificació professional que el lloc convocat: es valorarà a raó de 0,02 punts per mes complet treballat fins a un màxim de 3,5 punts.  
  
B) Formació:  
1. Titulació acadèmica: per qualsevol títol acadèmic oficial que es considere rellevant respecte al lloc de treball al qual es concursa, d'igual o superior nivell a l'exigit per a l'acompliment del lloc de treball que cal proveir, amb exclusió del que siga necessari per a l'accés al lloc, 0,75 punts per títol, fins a un màxim de 1,5 punts. Només es puntuarà el títol o títols de major nivell, i s'hi entendran compreses les altres titulacions necessàriament prèvies per a l'obtenció del nivell superior. En el cas que el lloc es trobe adscrit a dos grups de titulació, es considera com a exigida la titulació corresponent al grup superior.  
  
2. Cursos de formació i perfeccionament: es valoraran els cursos de formació i perfeccionament que es consideren rellevants respecte del lloc de treball al qual es concursa, de duració igual o superior a 15 hores, que hagen sigut cursats o impartits per l'interessat i que hagen sigut convocats o homologats per la Comissió de Formació de la Sindicatura o per qualsevol centre o organisme oficial de formació d'empleats públics, fins a un màxim de 2 punts i d'acord amb l'escala següent:  
a) De 100 o més hores: 1,00 punt  
b) De 75 o més hores: 0,75 punts  
c) De 50 o més hores: 0,50 punts  
d) De 25 o més hores: 0,25 punts  
e) De 15 o més hores: 0,10 punts  
En cap cas es puntuaran en aquest subapartat ni en l'anterior els cursos de valencià i d'idiomes ni els cursos que pertanyen a una carrera universitària, cursos de doctorat i els dels diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.  
  
Així mateix i en el supòsit de cursos impartits, aquests es valoraran una sola vegada, i no seran susceptibles de ser valorades edicions successives d'un mateix curs.  
3. Valencià: el coneixement del valencià es valorarà fins a un màxim de 3 punts, amb l'acreditació prèvia d'estar en possessió del corresponent certificat expedit, homologat o revalidat per la Junta Qualificadora de Coneixements de Valencià, d'acord amb l'escala següent:  
  
a) Oral/A2: 0,15 punts  
b) Elemental/B1: 0,5 punts  
c) B2: 1 punt  
d) Mitjà/C1: 1,5 punts  
e) Superior/C2: 2,5 punts  
f) Per cada certificat de capacitació tècnica (llenguatge administratiu, llenguatge en els mitjans de comunicació i correcció de textos): +0,5 punts  
La valoració del coneixement de valencià s'efectuarà puntuant exclusivament el nivell més alt obtingut, sempre que no constituïsca un requisit del lloc degudament establit en la classificació, i en aquest cas es restarà la puntuació corresponent al nivell exigit com a requisit.  
  
4. Coneixement d'idiomes comunitaris: es valorarà fins a un màxim d'1 punt.  
Es valorarà el coneixement de llengües oficials de la Unió Europea, diferents de la llengua espanyola, segons els nivells especificats, i s'acreditaran documentalment per mitjà de títols, diplomes i certificats expedits per les escoles oficials d'idiomes, per les universitats de l'espai europeu d'educació superior que seguisquen el model d'acreditació d'exàmens de l'Associació de Centres de Llengües d'Educació Superior (ACLES), així com tots aquells indicats en l'annex del Decret 61/2013, de 17 de maig, del Consell, pel qual s'estableix un sistema de reconeixement de la competència en llengües estrangeres a la Comunitat Valenciana, tenint en compte les modificacions posteriors per ordre de la conselleria competent en matèria d'educació.  
  
El coneixement de cada idioma comunitari es valorarà puntuant per curs o la seua equivalència, si es tracta de cicles de l'escola oficial d'idiomes, o de nivells o certificats segons el Marc europeu comú de referència (nivell bàsic, nivell intermedi i nivell avançat), d'acord amb l'escala que es detalla en la taula adjunta a aquest punt.  
La valoració del coneixement de qualsevol idioma comunitari s'efectuarà puntuant exclusivament el nivell més alt obtingut per cada idioma, i sempre que no constituïsca un requisit del lloc establit en la convocatòria, d'acord amb el que es preveu en la relació de llocs de la Sindicatura de Comptes. En aquest cas, els certificats obtinguts es valoraran igualment, però es restarà la puntuació corresponent al nivell establit com a requisit.  
Les equivalències entre els ensenyaments regulats pel Reial decret 967/1988, de 2 de setembre, i els regulats pels reials decrets 944/2003 i 1629/2006, de 29 de desembre (Llei orgànica 2/2006, de 3 de maig), i per la disposició final primera del Decret 138/2014, de 29 d'agost, del Consell (Llei orgànica 8/2013, de 9 de desembre), són les que es detallen en la taula adjunta.  
  
  
  
  
C)   
Treball desenvolupat. Es valorarà el treball desenvolupat fins a un màxim de 7 punts, d'acord amb el següent:  
1. Es valorarà l'exercici, com a personal funcionari de carrera, de llocs d'igual o superior nivell competencial al dels llocs convocats, amb funcions directament relacionades amb els llocs a ocupar, fins a un màxim de 7 punts, a raó de 0,5 per any de servei.  
  
A aquest efecte, s'entendrà que hi ha exercici de lloc de treball amb funcions directament relacionades quan s'acredite l'exercici de la majoria de les funcions descrites en la relació de llocs de treball, segons determine la comissió de valoració.  
2. Es valorarà l'exercici com a personal funcionari de carrera de llocs en els quals es realitzen funcions que tinguen similitud amb les funcions, contingut tècnic i especialització del lloc sol·licitat, fins a un màxim de 3 punts, a raó de 0,25 punts per any de servei.  
  
2. Únicament passaran a la fase segona d'aquest concurs específic els qui hagen obtingut una puntuació mínima d'11 punts sobre els 22 punts dels apartats A, B i C del barem.  
3. Els mèrits es valoraran amb referència a la data en què finalitze el termini de presentació de sol·licituds que s'estableix en el punt 3.4 d'aquesta convocatòria.  
  
Sisena. Fase segona: prova de caràcter pràctic  
Per a la valoració dels coneixements, capacitats i aptituds relacionats amb les funcions del lloc convocat, es realitzarà una prova de caràcter pràctic.  
La prova tindrà una duració de 90 minuts i es valorarà amb un màxim de 18 punts. Per a la provisió del lloc es requerirà haver obtingut, almenys, 9 punts.  
La valoració es realitzarà d'acord amb els criteris que fixe la comissió de valoració i que es comunicaran al personal aspirant, a través del tauler d'anuncis i del web de la Sindicatura de Comptes, amb una antelació mínima de quaranta-huit hores hàbils a la realització de la prova.  
  
Setena. Comissió de valoració  
1. L'òrgan col·legiat al qual correspon el desenvolupament d'aquest procés de provisió és la comissió de valoració, que estarà formada pels membres següents:  
Titulars  
President: Robert Cortell Giner, lletrat director de l'assessoria jurídica.  
Vocals: Jorge García Hernándiz, interventor general de l'Ajuntament de Gandia.  
M. José Brotons Sempere, tècnica d'auditoria.  
Eudoro César Muñoz San Román, en representació del Consell de Personal.  
Vocal secretària: Marta Chastel Mazarredo, cap de l'àrea economicoadministrativa.  
Suplents  
President: Antonio Minguillón Roy, auditor.  
Vocals: Marta Milvaques Cucart, interventora general de l'Ajuntament d'Oliva.  
Nuria Borrull Hermano, tècnica d'auditoria.  
Edgar Thinnes, en representació del Consell de Personal.  
Vocal secretària: M. José Prat Such, tècnica d'auditoria.  
  
2. La comissió de valoració pot sol·licitar el nomenament d'assessors/ores especialistes, que actuaran amb veu però sense vot.  
3. La comissió de valoració té la facultat de convocar personalment el personal candidat amb la finalitat d'aclarir punts dubtosos dels mèrits i capacitats o altres aspectes de la documentació aportada quan ho considere convenient.  
4. En general, les actuacions de la comissió de valoració que requerisquen notificació a les/els aspirants es faran públiques en el web de la Sindicatura i en el tauler d'anuncis.  
5. L'abstenció i recusació dels membres de la comissió de valoració es regularà per les disposicions dels articles 23 i 24 de la Llei 40/2015, d'1 d'octubre, de règim jurídic del sector públic.  
  
Huitena. Procediment  
1. La comissió de valoració designada verificarà que les persones concursants posseeixen els requisits i les condicions exigits per a participar en el concurs i realitzarà l'avaluació dels mèrits al·legats i acreditats pels qui siguen admesos/es a prendre part en aquest. La comissió farà públic en el tauler d'anuncis de la Sindicatura i en el web un anunci que contindrà la puntuació atorgada a cada concursant en funció dels mèrits al·legats, i concedirà un termini de 10 dies hàbils perquè els concursants formulen les reclamacions i esmenes que estimen pertinents en relació amb la baremació.  
En l'anunci s'indicarà l'hora i el lloc de la realització de la prova pràctica. Únicament es cridarà a realitzar la prova els qui hagen obtingut, almenys, 11 punts en fase de valoració de mèrits.  
2. A continuació, en la data i el lloc indicats en l'anunci, es desenvoluparà la prova pràctica prevista en la base sisena. Una vegada corregida, la comissió efectuarà una proposta de resolució amb els concursants que han obtingut la puntuació mínima de 9 punts requerida per a superar la prova pràctica. La proposta de resolució contindrà una relació ordenada de major a menor amb la puntuació total obtinguda pels concursants en cada una de les fases.  
La proposta s'exposarà al públic en el tauler d'anuncis i en el web de la Sindicatura de Comptes, durant el termini de deu dies hàbils. Les persones concursants podran formular davant la comissió de valoració, en aquest termini, les al·legacions o reclamacions que estimen oportunes.  
La proposta de resolució s'ha d'efectuar dins dels tres mesos següents a la finalització del termini de presentació de sol·licituds.  
  
3. Una vegada transcorregut el termini d'al·legacions, la comissió de valoració resoldrà les reclamacions que s'hagen presentat, formularà la relació definitiva d'adjudicació del lloc de treball i la remetrà al Consell de la Sindicatura de Comptes per a la seua publicació, per mitjà de resolució motivada, en el Diari Oficial de la Generalitat Valenciana i en el Butlletí Oficial de les Corts Valencianes.  
4. El termini màxim per a la resolució d'aquest concurs serà de tres mesos, comptadors a partir de l'endemà de la finalització de la presentació d'instàncies.  
Novena. Presa de possessió del lloc  
1. Els trasllats que es deriven de la resolució d'aquest concurs tindran la consideració de voluntaris.  
2. La destinació adjudicada serà irrenunciable llevat que, abans de finalitzar el termini de la presa de possessió, s'haja obtingut una altra destinació per mitjà de convocatòria pública.  
3. El termini de la presa de possessió de la nova destinació obtinguda serà dins del mes següent a la publicació de la resolució del concurs.  
  
Desena. Protecció de dades  
Per a la participació en aquest procediment, la persona interessada ha d'atorgar el consentiment exprés i la seua autorització per al tractament de les seues dades personals per la Sindicatura de Comptes, atés que sense aquest tractament no és possible que es tinga en compte la seua participació en aquest. L'atorgament del consentiment per part del participant es realitzarà per mitjà de la signatura de la instància de sol·licitud de participació en el procés. La mateixa acció de signar la sol·licitud implicarà aquest atorgament.  
Seran objecte de tractament les dades personals següents:  
a) Dades identificatives i de contacte: nom i cognoms, DNI/NIE/passaport, adreça postal i electrònica, telèfon fix i mòbil.  
b) Dades de característiques personals: edat, sexe, data i lloc de naixement, dades de família / estat civil.  
c) Dades acadèmiques i professionals: nivell d'estudis, CV, titulacions, dades obtingudes de proves selectives, entrevistes.  
Amb base jurídica en el compliment d'una obligació legal aplicable al responsable del tractament o en el consentiment de l'interessat, la Sindicatura de Comptes tractarà les dades de la persona interessada amb els fins següents:  
a) Verificar el compliment dels requisits d'admissió.  
b) Dur a terme l'admissió de les persones aspirants.  
c) Desenvolupar i executar la convocatòria i seleccionar les persones aspirants.  
d) Aprovar i publicar quan siga procedent les llistes de persones admeses i excloses, així com les dels resultats, amb indicació dels cognoms, el nom i els quatre dígits del DNI o, si és el cas, del document acreditatiu de la identitat de les persones estrangeres residents en territori espanyol, així com, si és el cas, la causa d'exclusió.  
e) Constitució de les borses de treball on s'incorporaran les llistes de reserva per a l'ocupació de places segons les necessitats del servei i disponibilitat del personal.  
f) Atendre i gestionar les reclamacions que es presenten, així com les esmenes realitzades per les persones interessades i, si és el cas, els recursos que s'interposen.  
g) Si és el cas, dur a terme les adaptacions que corresponga per als aspirants amb diversitat funcional.  
Destinataris de les dades. Les dades personals de la persona interessada es comunicaran, si és el cas, als tercers següents, amb base jurídica en el compliment de les obligacions legals:  
a) A la Comissió Qualificadora i, si és el cas, als òrgans de l'Administració pública (de l'àmbit autonòmic, local, estatal o, si és el cas, europeu), autoritats de control en matèria de protecció de dades, òrgans judicials, Ministeri Fiscal, Tribunal de Comptes, Agència Valenciana Antifrau, IGAE, Defensor del Poble, Síndic de Greuges de la Comunitat Valenciana i tercers subjectes de dret privat quan, si és el cas, s'aprecie un interés legítim d'acord amb el que s'estableix en la Llei 39/2015, d'1 d'octubre, del procediment administratiu comú de les administracions públiques, Llei 19/2013, de Transparència, Accés a la Informació Pública i Bon Govern, i Llei 2/2015, de 2 d'abril, de la Generalitat, de Transparència, Bon Govern i Participació Ciutadana de la Comunitat Valenciana.  
b) En compliment del que s'estableix en l'article 28.2 de la Llei 39/2015, del Procediment Administratiu Comú, la Sindicatura de Comptes pot comunicar les dades personals de la persona interessada a les plataformes d'intermediació de l'Administració pública per a la consulta i verificació de dades.  
c) Així mateix, la Sindicatura de Comptes pot permetre l'accés de terceres empreses (també denominades encarregats del tractament) a les dades de la persona interessada per a la prestació de serveis de suport als fins indicats, com també per a la prestació de serveis auxiliars a la Sindicatura de Comptes, amb la signatura prèvia del contracte legalment previst a aquest efecte que obliga els encarregats del tractament a seguir les instruccions de la Sindicatura de Comptes en el tractament de les dades personals, a adoptar mesures de seguretat i confidencialitat i a tornar i destruir les dades personals a la finalització del servei. La Sindicatura de Comptes no té previst dur a terme transferències internacionals de les dades personals de la persona interessada ni a països ni a organitzacions internacionals. En el cas de fer-se aquest tipus de transferències es realitzaran de conformitat amb el Reglament Europeu de Protecció de Dades i la Llei Orgànica de Protecció de Dades i Garantia dels Drets Digitals.  
Termini de conservació de les dades. Les dades personals proporcionades per la persona interessada es conservaran durant el temps necessari per a complir la finalitat per a la qual es recullen, i pels terminis establits en les normes vigents per al compliment d'obligacions i responsabilitats legals, a més dels períodes establits en la normativa d'arxius i documentació.  
Drets. La persona interessada pot exercitar davant de la Sindicatura de Comptes, en relació amb les seues dades personals, els drets d'accés, rectificació, supressió, limitació, oposició, portabilitat i dret a no ser objecte de decisions basades únicament en el tractament automatitzat de dades personals, enviant una comunicació al delegat de protecció de dades (DPD) a través de qualsevol de les vies següents: a) a l'adreça postal del carrer de Sant Vicent Màrtir, 4. 46374 València o de manera presencial aportant la sol·licitud corresponent a través del registre; b) al compte de correu electrònic del DPD asnyv@qrj.hb; c) a través de comunicació escrita presentada directament en la seu electrònica de la Sindicatura de Comptes (presentació d'instància general). L'exercici dels drets és personalíssim i requereix la identificació inequívoca de la persona interessada, que es pot realitzar per mitjà de fotocòpia o instrument electrònic equivalent del seu document nacional d'identitat o passaport o un altre document vàlid que l'identifique, i si és el cas de la persona que exercisca la representació; així com el document o instrument electrònic acreditatiu d'aquesta representació.  
  
Dret a interposar una reclamació. A més, la persona interessada queda informada del dret que té de presentar una reclamació davant de l'Agència Espanyola de Protecció de Dades (AEPD), a través de www.aepd.es o en l'adreça següent: c/ Jorge Juan, 6. 28305 Madrid, i/o telèfon de contacte 260 761 622, en particular quan la persona interessada considere que no ha obtingut satisfacció per part de la Sindicatura de Comptes en l'exercici dels seus drets. No obstant això, amb caràcter voluntari i previ a la presentació d'aquesta reclamació en l'AEPD, la persona interessada pot dirigir-se i contactar amb el delegat de protecció de dades de la Sindicatura de Comptes a través de l'adreça de correu electrònic vrjky@yut.vi.  
  
Onzena. Recursos  
1. Aquesta convocatòria, les seues bases i tots els actes administratius que es dicten per a desplegar-les, excepte les actuacions de la comissió de valoració, poden ser impugnats per les persones interessades a través de la interposició d'un recurs contenciós administratiu en el termini de dos mesos comptadors des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana. No obstant això, es pot interposar potestativament un recurs de reposició davant del mateix òrgan que va dictar l'acte contra el qual es recorre, en el termini d'un mes comptador des de l'endemà de la publicació, o qualsevol altre recurs que estime procedent. Tot això d'acord amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
2. Contra les resolucions i actes de la comissió de valoració, com també contra els seus actes de tràmit que impedisquen continuar el procediment o produïsquen indefensió, es pot interposar un recurs d'alçada davant del Consell de la Sindicatura de Comptes.  
  
  
  
  
  
  
  
ANNEX I  
Lloc convocat  
  
Denominació: Cap del departament de gestió econòmica.  
Número de lloc: 111  
Adscripció: Secretaria General. Plaça de cap del departament de gestió econòmica.  
Classificació: Subgrup A1, nivell CD 25, CE SC17.  
Requisits: Ser funcionari/ària de carrera del subgrup A1 i pertànyer a alguna de les places o grups de places, escales, subescales, classes o cossos generals o d'administració general de les administracions o institucions públiques.  
Funcions: Sota la dependència del cap de l'àrea economicoadministrativa, realitzarà les funcions següents:  
Supervisarà la comptabilitat, els pagaments, els cobraments i tots els moviments de tresoreria, procurant que es realitzen les conciliacions i els arquejos amb la periodicitat deguda, i donarà el vistiplau al document on es reflectisquen les variacions de nòmina mensuals.  
Supervisarà l'elaboració de la liquidació i els comptes anuals de la institució, i coordinarà les relacions amb els òrgans de control intern i extern.  
Proposarà al cap d'àrea els manuals de procediment que corresponguen dins del departament, a fi de procurar que hi haja un control intern adequat.  
Gestionarà el cobrament de les multes coercitives que impose la Sindicatura, i amb aquest objecte es relacionarà amb l'Agència Tributària Valenciana, en la qual se n'ha delegat el cobrament en via executiva.  
Serà informat per la persona supervisora de manteniment de la situació en què es troben el mobiliari i els centres de treballs de la Sindicatura i les seues instal·lacions, a fi de fer les propostes que siguen necessàries per a l'adequada conservació i utilització òptima.  
Gestionarà els expedients de contractació d'obres, serveis i subministraments, a fi de procurar que els béns i serveis necessaris s'obtinguen oportunament, i procurarà que l'inventari estiga en tot moment actualitzat.  
Elaborarà els plecs de clàusules administratives i els enviarà a l'assessoria jurídica perquè n'emeta informe, així com els escenaris de contractació anuals i pluriennals.  
Altres funcions de naturalesa anàloga que li siguen encomanades.  
  
  
ANNEX II  
Sol·licitud de participació i mèrits al·legats  
Lloc que se sol·licita:  
  
Número:  
Denominació:  
DADES PERSONALS:  
DNI:  
Primer cognom:  
Segon cognom:  
Nom:  
SITUACIÓ ADMINISTRATIVA ACTUAL:  
  
MÈRITS AL·LEGATS PER A VALORACIÓ  
Els participants en aquest concurs específic han de redactar un curriculum vitae i especificar, per l'ordre assenyalat a continuació, els mèrits que s'al·leguen.  
A) Antiguitat, grau i grup o subgrup de classificació professional:  
  
A.1) Antiguitat:  
A.2) Grau:  
A.3) Temps de servei actiu prestat en igual o superior grup o subgrup de classificació professional que el lloc convocat:  
B) Formació:  
B.1) Titulació acadèmica:  
B.2) Cursos de formació i perfeccionament:  
B.3) Valencià:  
B.4) Coneixement d'idiomes comunitaris:  
  
C) Treball desenvolupat:  
C.1) Anys d'exercici, com a personal funcionari de carrera, de llocs d'igual o superior nivell competencial al dels llocs convocats, amb funcions directament relacionades amb els llocs a ocupar:  
  
C.2) Anys d'exercici, com a personal funcionari de carrera, de llocs en els quals es realitzen funcions que tinguen similitud amb les funcions, contingut tècnic i especialització del lloc sol·licitat:  
S'aportarà la documentació acreditativa dels mèrits al·legats que no es troben en poder de la Sindicatura de Comptes. La documentació aportada juntament amb la instància s'ha de presentar degudament compulsada per l'organisme que va emetre el document o per qualsevol Administració pública, d'acord amb els articles 2 i 35 de la Llei 30/199, de 26 de novembre, de règim jurídic de les administracions públiques i del procediment administratiu comú.  
  
València,  
(Data i signatura)